II. Misjonimeelsel kogudusel on midagi  pakkuda.  Sellisel kogudusel on selge ja eeskujulik ühine elu. Seal on õhkkond, milles Jeesuse sarnane elu, Vaimu vili ja armastavad suhted on pidevas arengus. Jeesus ütles: "Sellest tunnevad kõik, et te olete minu jüngrid, kui te üksteist armastate" (Jh 13:35). See on suur väljakutse XXI sajandi kogudusele. Tihti kogeme just selles valdkonnas suuri puudujääke.  Silmatorkav ja pühendunud vaimulaad, kus tähtsal kohal on ühine ja isiklik Jumala kummardamine, on järgmine asi, mis sellisel kogudusel  inimesele on pakkuda. See on kogudus, kus kuulatakse Jumalat, kogudus kelle palvetes on reaalsete inimeste tegelikud olukorrad. Inimesed on pühendunud kuulekalt Jumala teedele.  Kogudusel on pakkuda sõnum, mis puudutab inimest ja tema elu. Niisugusel sõnumil on väga selge veendumuste ja väärtushinnangute alus. Just see puudub suurel osal inimestest meie tsiviliseeritud maailmas. Kogudus lubab Piiblil juhtida kogu oma elu. Selline kogudus usub, et Jumalal on ikka veel meelevald elusid muuta.  Selline  kogudus hoolitseb oma kogukonna eest. Hoolitsetakse nii nende eest, kes on koguduses, kui nende eest, kes on väljaspool oma koguduse liikmeskonda. See muudab Jumala riigi mudeli reaalseks palju laiemalt kui vaid koguduse liikmed. Silmas peetakse nii materiaalseid vajadusi kui ka inimeste igavikulisi vajadusi.